laion/Wikipedia-Exotic huggingface dataset:
Luide

Luide on tuuletekkeline positiivne pinnavorm. Luidete rühma nimetatakse luitestikuks. Luiteid esineb tihti liivastel rannikutel ja kõrbetes. Luited koosnevad teralistest setetest, mida tuul jõuab ühest kohast teise kanda. Kui tuul kohtab takistust, siis tema jõud väheneb ja tuule kantud liivaterad pudenevad maha – tekib eelluide. Takistuseks võib olla kasvõi põõsas. Luide kasvab ja matab takistuse enda alla. Luitel on iseloomulik kuju, mis ei olene suurusest: tuulealune serv on lauge ja tuulepealne serv järsk. Luited võivad liiva asemel moodustuda ka näiteks vulkaanilisest tuhast. Kui eelluide on küllalt suureks kasvanud, hakkab ta tuule mõjul liikuma. Tuulealusel serval olevaid osakesi puhub tuul mööda luidet edasi, kuni nad jõuavad üle luite tipu ja kukuvad oma raskuse mõjul maha, nende peale aga ladestuvad üha uued ja uued üle luiteserva puhutud osakesed. Eestis esineb luiteid näiteks Peipsi järve rannikul. Kuid Eesti luited on sageli kinnistunud, kasvanud täis taimestikku, isegi puid. Luited võivad olla enam kui kilomeetri kõrgused. Maailma kõrgeim luide on Argentinas Catamarca provintsis asuv Federico Kirbuse luide, mis ulatub jalamilt 1230 m ja merepinnast 2845 m kõrgusele. Palju ei jää maha Peruus Nazca provintsis Sechura kõrbes asuv Cerro Blanco luide, mis ulatub jalamilt 1176 ja merepinnast 2080 m kõrgusele. Paigalseisvad luited pole kaugeltki nii kõrged. Hiinas Sise-Mongoolias Alashani tasandikul Gobi kõrbes asuv Badan Jarani luide on jalamilt umbes 500 m kõrge ja maailma kõrgeim liikumatu luide. Euroopa kõrgeim luide Pyla luide asub Prantsusmaal Akvitaanias Arcachonis ja kerkib merepiirilt 108 m kõrgusele. Luited võivad tekkida kõikjale, kus on piisavalt tuult ja tolmu või liiva. Lisaks Maale on luiteid avastatud Marsilt ja Saturni suurimalt kuult Titanilt. Hiinas Ningxia provintsis täheldati, et luidete rühm liikus aastail 1954–1959 100 meetrit. Umbes sama liikumiskiirus on registreeritud Egiptuses. See kiirus pole suur, aga luited matavad edasi liikudes enda alla kõik, mida kohtavad, kaasa arvatud puud ja hooned. Korduvalt on juhtunud, et mõni küla tuleb teise kohta kolida, sest luide matab kõik vanas asukohas olevad majad enese alla. Sellepärast on suure praktilise tähtsusega luidete kinnistamine. Põhiliselt istutatakse selleks luidetele taimi. Luited koosnevad peamiselt liivast, mis ei sisalda peaaegu üldse toitaineid. Sellepärast ei pruugi taimed luidetele kasvama jääda. Märgatavalt lihtsam on kinnistada liikumatuid luiteid. Barhaan Erg
Vincenzo Giustiniani

Vincenzo Giustiniani (1516 Chíose saar – 28. oktoober 1582 Rooma) oli dominiiklaste ordumeister aastail 1558–1570 ja kardinal alates 17. maist 1570.
José Rodríguez Carballo

José Rodríguez Carballo (sündinud 11. augustil 1953 Sarreaus's) on frantsisklaste ordukindral alates 2003. aastast.
Sekst

Sekst ( < ladina k sextus "kuues") on diatoonilise helirea 6. aste intervall, mille astmeline suurus on 6 ja tooniline suurus sõltub intervallist. väike sekst – tooniline suurus 4 tooni suur sekst – tooniline suurus 4½ tooni vähendatud sekst – tooniline suurus 3½ tooni suurendatud sekst – tooniline suurus 5 tooni (a) suur sekst (b) väike sekst (c) suurendatud sekst (d) vähendatud sekst Dooria minoor (minoorne helirida) erineb eoolia minoorist kõrge VI astme poolest, mida nimetatakse dooria sekstiks (suur sekst) väike sekst: üles C-As alla C-E suur sekst: üles C-A alla C-Es Diatooniline intervall Altereeritud intervall Enharmooniline intervall
Maurus Esteva Alsina

Maurus Daniel Esteva Alsina (10. juuli 1933 Gironella – 14. november 2014 Poblet) oli tsistertslaste kindralabt aastail 1995–2010. Ta oli alates 17. novembrist 1970 Pobleti kloostri abt ja alates 4. septembrist 1995 tsistertslaste kindralabt.
Eamon Fitzgerald

Eamon Fitzgerald (sündinud 1945 Dublinis) on trapistide kindralabt alates 8. septembrist 2008.
Polikárp Zakar

Polikárp Zakar (sündinud 8. juunil 1930 Ókér – 17. september 2012) oli tsistertslaste kindralabt (aastail 1985–1995).
Sighard Kleiner

Sighard Kleiner (7. oktoober 1904 Bregenz – 5. detsember 1995) oli tsistertslaste kindralabt 8. maist 1953 kuni augustini 1985.
Karl Wilhelm Diefenbach

Karl Wilhelm Diefenbach (21. veebruar 1851 Hadamar – 15. detsember 1913 Capri) oli saksa kunstnik, nudist ja taimetoitlane.  Karl Wilhelm Diefenbach – pildid, videod ja helifailid Wikimedia Commonsis
Hans Surén

Hans Surén (10. juuni 1885 Berliin – 17. veebruar 1972 Berliin) oli saksa nudist ja sõjaväelane (major).
Klibuvall

Klibuvall on rannavall, mis koosneb valdavalt klibust. Klibuvallid on sarnaselt ülejäänud rannavallidega tekitatud võimsate tormide poolt. Tormilained on heitnud klibu rannajoonest eemale, kuhu see kuhjudes moodustas valli. Vall jääb püsima, sest tagasivalguval veel ei ole niipalju jõudu, et klibu merre tagasi viia. Samas on peenem materjal valdavalt tagasi merre voolanud, mistõttu koosnevad klibuvallid peamiselt just klibust ja mitte liivast vms. Tormide tekitatuna ei ole klibuvallide moodustumine mitte pikaajaline geoloogiline protsess, vaid toimub sarnaselt randade arenguga üldse, reeglina hüppeliselt. Klibuvallidel tavaliselt taimed ei kasva, kuid nende sisemaapoolses kõrgemas osas võib mõnikord esineda mitmesuguseid taimekooslusi. Kinnistunud vanadel kliburannikutel võib rohumaakoosluste seas esineda nõmme- ja võserikekooslusi, kõige vanematel aladel mõnikord isegi samblike või sammaltaimede valitsemisega kooslusi.
Eduard Frankhauser

Eduard Frankhauser (23. jaanuar 1904 Biel – 30. august 1998 Gampelen) oli Šveitsi nudist ja kirjastaja.
Heinrich Pudor

Heinrich Pudor (31. august 1865 Loschwitz – 22. detsember 1943 Leipzig) oli saksa literaat ja nudist.
Grigori Grigorjevitš Volkonski

Vürst Grigori Grigorjevitš Volkonski (10. juuni 1900 Keila-Joa mõis, Harjumaa – 12. septembril 1971 Stockholm) oli Eesti diplomaat. Grigori Grigorjevitš Volkonski sündis viimase Keila-Joa mõisniku vürst Grigori Petrovitš Volkonski (1870–1940) ja krahvinna Sofija Pavlovna Šuvalova (1877–1917) pojana. Aastail 1917-1918 õppis ta Moskva 3. gümnaasiumis ja lõpetas 1919. aastal Tallinna Vene Gümnaasiumi. 1922. aastast töötas ta Eesti Vabariigi Välisministeeriumi teenistuses, olles tõlk-korrespondent, atašee kohusetäitja ning II sekretär. 1925–1926 töötas Volkonski Eesti saatkonnas Roomas. Hiljem oli ta Prantsuse saatkonnas Tallinnas pressireferent. Emigreerus Rootsi. Grigori Volkonski abiellus 1923. aastal paruness Tamara von Roseniga (1894–1966), kes oli Georg von Roseni (surnud 1908) ja Olga Gorošanski tütar. Viited: Volkonski "Genealogisches Handbuch der baltischen Ritterschaften, Teil 2, 3: Estland" Starke. Görlitz. 1930. lk. 281 Родословная роспись князей Волконских (первая ветвь)
Eiao

Eiao on saar Polüneesias, üks Markiisaartest. Saare pindala on 43,8 ruutkilomeetrit. Saar on mägine, kõrgus kuni 576 m. Kuulub Prantsusmaale. Saarel ei ole püsivat inimasustust. Saarel elanud endeemne värvuline Pomarea fluxa on välja surnud. Viimati nähti teda 1977. aastal. Endeemne on ka saarel elav markiisaarte roolinnu alamliik. 1992. aastast on kogu saar loodusreservaat. Läänemaailma jaoks avastas saare 1791. aastal ameerika meresõitja Joseph Ingraham, kes andis saarele nime Knoxi saar. Eiao kuulub halduslikult Prantsuse Polüneesia Nuku-Hiva valda.
Mõigu

Mõigu on asum Tallinnas Kesklinna linnaosas. Asum piirneb Ülemiste ja Ülemistejärve asumi ning Rae vallaga. Mõigu asumi pindala on 0,7 km². Mõigu asumi territooriumile jäävad Pühamäe järv ja osa Vaskjala-Ülemiste kanalist. Mõigus asub Mõigu kalmistu. Mõigu küla märgiti ära Taani hindamisraamatus, mis koostati 1219. aastal. Tolleaegne küla asus Tallinna piiridest veidi väljaspool, praeguse Järveküla koha peal. See küla oli keskajal Toompea piimamõisaks ning kuulus alates 1652. aastast Tallinna toomkirikule. Mõigu piirkonda rajati aastatel 1669–1683 Mõigu mõis, mis hiljem vahetas asukohta. See mõis kuulus kuni 19. sajandi lõpuni Jaani seegile ja Tallinna toomhospidalile. Mõigu piirkonda loodi 1774. aastal Tallinna toomkiriku saksa koguduse kalmistu (Mõigu kalmistu). See matmispaik oli tuntud rohkete barokk- ja klassitsistlikus stiilis kabelite poolest. Kalmistu piirkonnas toimusid 1941. aastal lahingud Saksa ja Nõukogude vägede vahel. Kalmistu suleti 1951. aastal. Tartu maantee ja Vana-Tartu maantee hargnemise koha lähedal asus piirkond, mida nimetati Pühamäeks. Vanimad andmed selle koha kohta pärinevad 1686. aastast. Pühamäel asus arvatavasti kunagi hiis. Tartu maanteelt kalmistu poole suunduva tee ääres asus Pühapäeva kõrts, mida on kirjalikes allikates mainitud juba 1689. aastal. Seda kõrtsi nimetati 1937. aastal Pühapao kõrtsiks. Endise Pühapao oja asemele rajati 1928. aastal juurdevoolukanal, mis on ühenduses Pirita jõega (Vaskjala-Ülemiste kanal). Liigniiskuse kogumiseks on kanali lähedusse kaevatud veekogumisbasseine. Praeguse Mõigu asumi ala liideti Tallinnaga 1958. aastal. Paljud asumi tänavanimed on seotud elektriga, sest Mõigus asus Eesti Elektrivõrkude Ehitus. Osa Mõigu asunduse endistest aladest kuulub praegu Peetri aleviku koosseisu. 2016. aastal moodustasid 0-17aastased asumi elanikkonnast 12–17%, üle 68aastased aga 10–19%. Mõigus asuvad Juhtme tänav, Kaabli tänav, Kanali tee, Korgi tänav, Lambi tänav, Lüli tänav, Mõigu tänav, Oomi tänav, Tartu maantee, Vana-Tartu maantee ja Vati tänav. Mõigu mõis Mõigu tee Mõigu KEK Mõigu järv Mõigu oja Tallinn arvudes 2017, Tallinna Linnavalitsus, Tallinn 2017 Tallinna Linnaplaneerimise Amet, Robert Nero, Leho Lõhmus (2013). Tallinna asumid ja ametlikud kohanimed. Tallinn.{{raamatuviide}}: CS1 hooldus: mitu nime: autorite loend (link) Tallinna temaatiline taskuentsüklopeedia : illustreeritud ülevaade Tallinna 84 asumist. Tallinn, 2016, lk. 110 Tallinn arvudes 2011, Tallinna Linnavalitsus, Tallinn 2011, lk 153 Tallinn arvudes 2012, Tallinna Linnavalitsus, Tallinn 2012, lk 155 Tallinn arvudes 2016, Tallinna Linnavalitsus, Tallinn 2016, lk 37
Luite

Luite on asum Tallinnas Kesklinna linnaosas. Asum piirneb Veerenni, Juhkentali, Ülemistejärve ja Kitseküla asumiga. Luite asumi pindala on 0,85 km2. Luite asum on saanud nime Ülemiste järve ümbritsenud luidete järgi. Luite asumis tegutseb alates 2012. aastast Luite Selts. Asumi vahetusse lähedusse rajati 1900. aastal kitsarööpmelise Tallinna–Viljandi rongiliini Tallinn-Väikese raudteejaam. Selle jaama ja Ülemiste järve vahelisele alale hakati 1930. aastal jagama krunte elamuehituseks. Asumi eripäraks said väga suured krundid (üle 4200 m2). Varsti pärast maade tükeldamist hakkasid asumis valmima esimesed elumajad. 1930. aastate teisel poolel oli Luite asumis juba 50 elamut, millest enamik olid ühekorruselised. Mitmed asumi majad olid ehitatud rõhtpalkidest või püstpalkidest, paljude majade katused olid kaetud punaste katusekividega. Luite asumi kruntide suurust hakati vähendama nõukogude ajal. 1950. aastatel hoogustus elamuehitus selles piirkonnas. 1969. aastal muudeti enne kitsarööpmeline raudtee laiarööpmeliseks ning seda pikendati Balti jaamani, mis mõjutas Luite asumi elanike igapäevast elu oluliselt. 2016. aastal moodustasid 0–17aastased asumi elanikkonnast 18–22%, üle 68aastased moodustasid 10–19%. Samal aastal jäi eestlaste osakaal asumi elanikkonnast 80–100% vahele. 1930. aastatel pandi nimed Auru tänavale ja Suitsu tänavale, mis said nimed tol ajal kasutusel olnud auruvedurite järgi. Söe tänava nimi on seotud veduriküttega ning Vee tänav sai nime läheduses asunud veetorni järgi. Asumis on lisaks veel Järvevana tee, Leete tänav, Luite tänav, Suitsu põik, Siduri tänav, Tendri tänav, Veduri tänav, Veerenni põik, Veerenni tänav, Viadukti tänav ja Vile tänav. Tallinn arvudes 2017, Tallinna Linnavalitsus, Tallinn 2017 Tallinna Linnaplaneerimise Amet, Robert Nero, Leho Lõhmus (2013). Tallinna asumid ja ametlikud kohanimed. Tallinn.{{raamatuviide}}: CS1 hooldus: mitu nime: autorite loend (link) Luite Seltsist. Luite Seltsi koduleht. Kasutatud 03.08.2017 Tallinn arvudes 2011, Tallinna Linnavalitsus, Tallinn 2011, lk 153 Tallinn arvudes 2012, Tallinna Linnavalitsus, Tallinn 2012, lk 155 Tallinn arvudes 2016, Tallinna Linnavalitsus, Tallinn 2016, lk 37-38
Septim

Septim ( < ladina k septimus "seitsmes") on diatoonilise helirea 7. aste akordi põhikuju neljas heli (noot) intervall, mille astmeline suurus on 7 ja tooniline suurus sõltub intervallist. väike septim – tooniline suurus 5 tervetooni suur septim – tooniline suurus 5½ tooni vähendatud septim – tooniline suurus 4½ tooni suurendatud septim – tooniline suurus]] 6 tooni (a) suur septim (b) väike septim (c) suurendatud septim (d) vähendatud septim Septim on dissoneeriv intervall, mis harmoonilistes järgnevustes nõuab lahendamist. väike septim: üles C-B alla C-D suur septim: üles C-H alla C-Des Diatooniline intervall Altereeritud intervall Enharmooniline intervall
Frekvents

Frekvents ehk frekventsus ehk esinemissagedus ehk sagedus on tõenäosus leida mingi liigi isendeid teatava suurusega alal. Frekventsi leidmiseks on mitmeid meetodeid. Neist ühe lihtsaima puhul uuritakse mingi maa-ala suvaliselt valitud ühesuuruseid maalappe ja märgitakse neis taime esinevus. Selle alusel saab kindlaks teha taimeliigi suhtelise frekventsi. Arvukus Esinevus Katvus Konstantsus Ohtrus Keskkonnasõnaraamat 2004 [1] (vaadatud 26.10.2011)
Noah Cyrus

Noah Lindsey Cyrus (sündinud 8. jaanuaril 2000 Nashville'is Tennessee osariigis) on USA laulja ja näitleja. Ta debüütsingel "Make Me (Cry)" koos inglise muusiku Labrinthiga ilmus 2016. aastal. Laul jõudis edetabelis Billboard Hot 100 46. kohale. Ta esimene stuudioalbum "The Hardest Part" anti välja 16. septembril 2022. aastal. Ta on Tish ja Billy Ray Cyruse noorim tütar. Tal on kolm venda ja kaks õde, kellest tuntuim on õde Miley. Noah' esimene filmiroll oli juba kaheaastaselt, kui ta kehastas Gracie Hebertit oma isa telesarjas "Doc". Ta oli taustatantsija õe Miley 2009. aasta filmis "Hannah Montana: The Movie" ja mängis Disney Channeli sarja "Hannah Montana" (2006–2011) kuues jaos väikesi kõrvalosi. Tal oli roll 2008. aasta filmis "Mostly Ghostly: Who Let the Ghosts Out?". Tema esimene peaosa oli Jaapani joonisfilmi "Ponyo mäe otsas" (2008) ingliskeelses dubleeringus. Koos Frankie Jonasega (Kevin, Joe ja Nick Jonase noorem vend) laulis ta ka filmi tunnuslaulu ingliskeelset versiooni. 2003–2004 – "Doc" (Gracie Herbert 9 jaos) 2006–2010 – "Hannah Montana" (eri rollid 6 jaos) 2008 – "Mostly Ghostly: Who Let the Ghosts Out?" (halloween'i-kostüümis laps, väike kõrvalosa) 2008 – "Ponyo mäe otsas" (Ponyo, peaosa)
Madina Lake

Madina Lake on USA alternatiivroki ansambel Chicagost. Selle asutasid 2005. aastal kaksikvennad Nathan ja Matthew Leone. Teised bändiliikmed on Mateo Camargo ja Dan Torelli. Nathan ja Matthew Leone mängisid enne bändis The Blank Theory ning Dan Torelli ja Mateo Camargo bändis Reforma. Mõlemal oli sama mänedžer. 2005. aastal nad ühinesid ning moodustus Madina Lake. Nende esimene esinemine toimus 21. mail 2005 Chicagos. Nathan ja Matthew Leone pälvisid esmakordselt meedia tähelepanu tänu NBC telesarja "Hirmu faktor" kaksikute erisaate võitmisele. Võidetud 50 000 dollari eest andsid nad välja Madina Lake'i esimese demoplaadi "The Disappearance of Adalia". Pärast demoalbumit sõlmis Madina Lake lepingu Roadrunner Recordsiga. See andis neile hoogu juurde ning varsti valmis nende debüütalbum "From Them, Through Us, to You", mis anti välja 27. märtsil 2007. Tänu sellele albumile pälvis bänd tähelepanu ning jõudis Billboardi edetabelis 154. kohale. Ajakiri Kerrang! kuulutas bändi parima rahvusvahelise uue tulija auhinna vääriliseks. "Attics To Eden" on Madina Lake'i teine stuudioalbum. See anti välja 2. mail 2009. Albumilt ilmus kolm singlit: "Never Take Us Alive", "Let's Get Outta Here" ja "Welcome to Oblivion". Nathan Leone – solist Mateo Camargo – kitarr Matthew Leone – basskitarr Dan Torelli – trummid "From Them, Through Us, to You" (2007) "Attics to Eden" (2009) "World War III" (2011)
Ikast

Ikast on linn Taanis Kesk-Jüütimaa piirkonnas Ikast-Brande vallas. Asub Jüüti poolsaare keskosas. Ikasti koduleht
Sadiq Khan

Sadiq Khan (sündinud 8. oktoobril 1970 Londonis) on Suurbritannia poliitik, esimene moslemist Suurbritannia minister läbi aegade, alates 9. maist 2016 Londoni linnapea. Suurbritannia parlamendi liige. Alates 8. juunist 2009 kuni 11. maini 2010 oli ta Gordon Browni valitsuse transpordiminister. Sadiq Khan sündis bussijuhi perekonnas. Ta on õppinud õigusteadust Põhja-Londoni Ülikoolis. Pärast lõpetamist praktiseeris ta Guildfordis inimõiguste alal advokaadina. Seejärel asutas ta koos Louise Christianiga oma ettevõtte Christian Khan. (Christian on vaadetelt vasakpoolne ja kandideeris 2001. aastal Suurbritannia üldvalimistel Sotsialistliku Alliansi kandidaadina, kuid ei osutunud valituks.) Khan on olnud ka Lõuna-Londoni ülikooli külalisõppejõud. Ta on Leiboristliku partei liige. 2003 teatas Leiboristlik Partei, et enam ei nimeta erakond oma kandidaati Londoni Tootingi valimisringkonnas, vaid korraldab selleks eelvalimised. Thomas Cox, kes oli leiboristide esindaja Tootingis alates 1970 ja juba tublisti üle 70 aasta vana, teatas seepeale, et ei osale eelvalimistel. Khan edestas eelvalimistel 5 vastaskandidaati, võitis ka põhivalimised 43,1%-ga, edestades 6 vastaskandidaati (teiseks tuli konservatiiv James Bethell 30,2%-ga) ja valiti 2005 Tootingi valimisringkonnast parlamenti. 6. mail 2010 valiti ta samast ringkonnast uuesti parlamenti. Ta on olnud Jack Straw' esindaja parlamendis (see on tasustamata ametikoht, kuid 90% ministritest on olnud varem mõne ministri esindaja parlamendis), samuti valitsuse esindaja, kes jälgib, et kõik valitsuspartei esindajad hääletaksid parlamendis vastavalt erakonna suunistele, ja parlamendi revisjonikomisjoni liige. Ajakiri Spectator valis Khani 2005 parlamendi aasta uustulnukaks. Khan on Tööpartei terrorismivastaste seaduste tulihingeline pooldaja, sealhulgas pooldab ta Suurbritannia riikliku ID-kaardi kasutuselevõttu. Ta on kindlalt Iraagi sõja põhjuste uurimise vastu. Sadiq Khan on alates 1994. aastast abielus, tal on kaks tütart. Usutunnistuselt on ta sunniit. https://www.london.gov.uk/people/mayoral/sadiq-khan *Sadiq Khani koduleht
Ikaalinen

Ikaalinen on asula Soomes Pirkanmaa maakonnas, Ikaalineni linna keskus. Asula paikneb neemel Kyrösjärvi läänekaldal.
Aragatsotni maakond

Aragatsotni maakond on 1. järgu haldusüksus Armeenias. Bjurakan Bjurakani observatoorium
Aeglased kõikuvliikumised

Aeglased kõikuvliikumised on maakoore väga aeglane kerkimine või vajumine, mis toimub aastasadade ja -tuhandete jooksul kogu maakeral. Selletõttu on maakoor jaotunud osadeks, nendest mõned kerkivad, teised vajuvad. Aeglased kõikuvliikumised toimusid kõikide varasemate ajastute jooksul ja toimuvad praegugi. Nad põhjustavad maailmamere rannajoone kuju muutumist ning pinnamoe arengut. Kerkimise või vajumise kiirus tasandikel ei ületa 0,5 cm aastas, mägedes saab kerkimine toimuda kiirusega kuni 2 cm aastas (nt Kaukasuses). Samas aeglaste kõikumisliikumiste keskmised kiirused suurte perioodide tagant (nt kümnete miljonite aastate) ei ületa 0,1 cm aastas kurrutuste piirkondades ja 0,01 cm aastas platvormidel. Aeglaste kõikumisliikumiste põhjused pole kindlalt teada. Ühe hüpoteesi järgi tekivad vahevöö alamosas soojenenud ja selletõttu kergete ainete tõusvad voolud, mis põhjustavad maakoore kerkimist. Nende ainete jahtumine põhjustab selle vajumist. Тектонические движения. Большая советская энциклопедия, статья 70787
Inglise ja Prantsuse kaksikmonarhia

Inglise ja Prantsuse kaksikmonarhia periood (1422–1453) oli saja-aastase sõja lõpus, kui Prantsusmaa kuningas Charles VII ja Inglismaa kuningas Henry VI ei nõustunud Prantsuse troonipärija küsimuses. Prantsuse kuningas Charles VI oli allkirjastanud Troyes' lepingu, millega määrati pärast Charles VI surma Prantsusmaa troonile tema väimees, Inglismaa kuningas Henry V ja tema järeltulijad, mitte poeg Charles VII, kellel oli vanima pojana õigus troon pärida. Prantsuse generaalstaadid kinnitasid lepingu, kuigi see oli vastuolus Prantsuse troonipärimisseadusega, mis keelas trooni võõrandamise. 21. oktoobril 1422 suri Charles VI. 16. detsembril 1432 krooniti Henry V poeg Henry VI Prantsuse ja Inglise kuningaks Henri II nime all, kuid teda tunnustasid Prantsuse kuningana vaid inglased ja burgundid. Seaduse järgi oli kuningas Henri II, keda tunnustasid vaid inglaste kontrolli all olevad Prantsuse territooriumid. Ülejäänud Prantsusmaad juhtis Charles VII, kes krooniti Reims'is 17. juulil 1429 suuresti tänu Jeanne d'Arci panusele Prantsusmaa vabastamises inglaste mõju alt. Alates 1435. aastast tunnustasid burgundid Charles VII-t Prantsusmaa kuningana ja Henri II valitsemisaeg Prantsusmaal lõppes. Kaksikmonarhia lõpetati ametlikult pärast Castilloni lahingut 1453. aastal. Lahingus suruti inglise väed lõplikult Prantsusmaalt välja, lõpetades saja-aastase sõja. Samal aastal kuulutas Charles VII ennast Prantsusmaa vaieldamatuks kuningaks. Inglismaa kuningad nimetasid end Prantsusmaa kuningateks 1801. aastani.
Ararati maakond

Ararati maakond on 1. järgu haldusüksus Armeenias.
Depressant (täpsustus)

Depressant on mitmetähenduslik sõna: Depressant on üldnimetus ainetele, mis pärsivad, pidurdavad või suruvad alla teatud närvisüsteemi funktsioone. Depressant on aine, mis vähendab vee aurumist mingist kohast (näiteks veekogust, põldudelt). Depressant on bioaktiivne aine, mis keskkonda eritatuna pärsib teise liigi füsioloogilist talitlust. ...
Eslöv

Eslöv on tiheasustusega paikkond Rootsis Skåne läänis umbes 40 km kaugusel Malmöst, Eslövi valla keskus. 2005. aasta andmetel on Eslövi pindala 8,99 km² ja elanike arv 16 551. Aastal 2006 oli elanike arv umbes 16 800. Eslöv oli väike küla, kuni 1858 raudteeühendus Stockholmi ja Malmö vahel. Pärast seda hakkas elanike arv kiiresti kasvama. Aastal 1911 sai Eslöv linnaks. Statistical localities 2020 Statistical localities 2020
Eslövi vald

Eslövi vald on 2. järgu haldusüksus Rootsis Skåne läänis. Valla keskus on Eslöv. Valla pindala on 426,51 km², elanike arv 31 089 (31.3.2009). Eslöv on Viljandi sõpruslinn alates aastast 1991. Sõpruslinnade lepingule kirjutasid 12. juunil 1992 alla Cecilia Lind Eslövi poolelt ja Tarmo Loodus Viljandi poolelt. Garðabær, Island Tórshavn, Fääri saared Viljandi, Eesti Twinning Agreement[alaline kõdulink] (inglise)
Sugoi

Sugoi (vene Сугой) on jõgi Aasias. Algab Kolõma mägismaalt. Voolab valdavalt põhja ja loodesse. Suubub paremalt Kolõmasse. Pikkus 347 km. Jõgi on jääs oktoobrist mai lõpuni.
Elafónisos

Elafónisos (ka Elafonísi) on Kreeka saar Lakoonia lahes Maléa neeme ranniku lähedal. Saare pindala on 18 km². Elafónisos moodustab samanimelise valla ja seal elas 2011. aasta seisuga 1041 inimest. Peamine tegevusala on kalandus. Turismi kõrghooajal juulis ja augustis külastab saart 3000 turisti päevas. Antiikajal oli saarel palju punahirvi, millest on tulnud ka saare nimi. Kuni 365. aasta maavärinani oli saar kitsa maaribaga ühenduses Peloponnesose poolsaarega. 9. sajandil tapsid saratseenid kõik saareelanikud ja seejärel oli see mitu sajandit asustamata. Kreeka vabadussõja ajal asustasid saare peamiselt türklaste eest põgenenud Kýthira saare elanikud. Saare kõrgeim punkt on 276 m merepinnast. Saare lähedal meres asuvad Pavlopetri linna varemed, mis jäid vee alla umbes 1000 aastat eKr. Seal on leitud 15 hoone jäänused, mis on 3–4 meetri sügavusel vee all. Kohta ohustavad mööduvate paatide ankrud ja suveniirikütid.  Elafónisos – pildid, videod ja helifailid Wikimedia Commonsis
Eha tänav (Tartu)

See artikkel räägib Tartu tänavast. Samanimeliste tänavate kohta vaata artiklit Eha tänav. Eha tänav (Tartu linnavolikogu otsus 14. maist 1936, varasemad nimed Eliisabeti tänav, Elisabethstraße) on tänav Tartus Karlova linnajaos, mille pikkus on 660 m. Tänav algab Võru tänavalt, ristub Kesk, Tähe ja Salme tänavaga ning lõpeb teispool Salmet väikese tupikuga. Aadressil Eha 41 asub Tartu Kunstikool. Eha tänava äärde (aadressil Tähe 38B) jääb Kõrgem Kunstikool Pallas. Tartu Kergetööstuse Tehnikum